
ANUNTURI 


* În această săptămână a primit Botezul al pa- 
trulea copil al doctorului Iosif şi al Mariei, micu- 
ţa Maria. Gând de rugăciune pentru această 
familie jertfitoare! 






«+ S-au scurs 2 ani de la adormirea celei mai în 
vârstă surori din obşte, Graţiela-Rodica 
(mama surorii Lucia-Carmen). Amintirea ei fru- 
moasă o însoţim cu un picur de rugăciune. 





+ Poziţia Bisericii faţă de confiscarea politico- 
ideologică a credinţei. Săptămâna aceasta BOR a 
dat un comunicat din care spicuim: „Biserica se dezice, 
la fel de ferm, de orice apologie iresponsabilă făcută 
exponenţilor unor regimuri politice dictatoriale din 
trecut sau din prezent, indiferent de faptul că aceştia 
au mimat sau mimează public creştinismul, concomi- 
tent cu acte grave de opresiune sau încălcare a princi- 
piilor unei societăţi democratice şi reverenţioase față 
de valorile creştine pe care s-a edificat.” (sursa: doxo- 
logia.ro) 





* La Ususău a fost dezvelit bustul gazetarului, publicistului şi istoricului Teodor V. Păcăţian, fiu al 
satului. La eveniment au participat părinţi de la Facultatea de Teologie. Teodor V. Păcăţian a fost o eminentă figură a 
generaţiei Marii Uniri, iar comemorarea sa aduce în actualitate istoria luptei de emancipare naţională care a condus 
la unitatea tuturor românilor, luptă la care profesorii şi absolvenţii Institutului Teologic din Arad au luat parte în 
mod activ. (sursa: arhiepiscopiaaradului.ro) 


+ Autorităţile grecești au făcut un apel în Comisia Europeană şi la UNESCO pentru rezolvarea problemelor lega- 
te de Sf. Sofia, impozanta catedrală bizantină din Constantinopol. Aceasta a fost transformată în moschee de Tur- 
cia acum 2 ani, iar de atunci pelerinii au fost împiedicaţi să admire frescele creştine, care au fost acoperite. (sursa: 
orthodoxchristian.com) 

ne recomandă 





Preot Butoiu Ionuţ - LUPTĂ, RABDĂ ȘI VEI TRĂI ! 


Cazul părintelui lonuţ Butoiu a fost făcut cunoscut în presa vremii, însă puţini l-au luat în 
seamă. A vorbi despre credinţa capabilă de a muta munţii şi despre puterea dumnezeiască 
tămăduitoare acolo unde medicina se declară neputincioasă, nu a reprezentat în ultimii 
ani un subiect demn de a fi expus publicului larg. Mărturia tânărului preot reprezintă o 
lecţie exemplară şi un sprijin real pentru toţi care trec sau vor trece prin astfel de cumpe- 


ne ale vieţii. 


Aşteptăm întrebările, sugestiile şi eventualele colaborări pe adresa revista.maximina (gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

lui Dumnezeu” şi suntem datori să 
„umblăm întru înnoirea vieţii”. 


Omul este înzestrat cu acest poten- 
țial înnăscut de a fi dinamic, însă, 
pentru că nu are o bună orientare 
spre a-l împlini, cade în ispita de a 
se risipi într-o necontenita căutare 
de falşi înlocuitori, de mereu alte și 
alte noutăţi, care ţin însă de lumea 
zidită, precum tehnologia, filozofia 
sau lucrurile acestei lumi, ce nu îm- 
părtăşesc nicio cunoaștere a lui 
Dumnezeu, ci sfârșesc în mormânt. 
El se străduieşte mereu să dobân- 
dească o oarecare statornicie în 
viaţă și se simte mulțumit atunci 
când o dobândeşte, însă această 
mulţumire de sine vădeşte faptul că 





este rob al akediei. 





Onu s-a confruntat 


mereu cu ispita noută- 
ţii, căci el este prin fire 
o fiinţă dinamică. In 
sufletul lui există o 
dorinţă înnăscută de a 
căuta mereu ceva nou. 
Duhul omului nu poa- 
te rămâne static fără a 










A NOUTĂȚII 


Păr. Zaharia Zaharou, |nopiii 


Dimpotrivă, creşterea 
lui Dumnezeu aduce 
cu sine o însuflare fără 
de sfârşit şi o cunoaş- 
tere adevărată: „Ziua-i 
spune zilei cuvânt si 
noaptea-i vesteşte 
cunoaştere”, 
spune Psalmistul. 











cădea în akedie (care 








înseamnă neglijenţă, 

indiferenţă, tristeţe, amărăciune, 
plictiseală sau trândăvie): fără dina- 
mica vieţii în Dumnezeu el își 
pierde însuflarea şi se afundă în 


akedie. De aceea ARE NEVOIE SĂ 
CREASCA MEREU, SA INVEŢE 
MEREU CEVA NOU. Sfântul Pavel 
spune că suntem meniţi „creşterii 


Singura dată când 
această continuă înnoire a vieţii în 
lume este de folos şi binecuvântată 
este atunci când, la fiecare nouă 
descoperire în ştiinţă sau în artă, 








SF. SIGFRID - Luminătorul Suediei 


Sf. Sigfrid s-a născut în Anglia, în a doua jumătate a secolului al X-lea. A devenit 
monah, apoi episcop, şi a fost trimis împreună cu alţi misionari în Scandinavia. 
S-au stabilit în Suedia jurul anul 1002, începând evanghelizarea zonei, ridicând 
mai multe biserici unde a rânduit preoţi, iar misiunea a început să aducă roade. 
Regele suedez Olof a trimis pe unul din oamenii săi de încredere să afle despre 
lucrarea sfântului. La întoarcere, consilierul i-a relatat regelui, printre altele, că 
în timpul Sfintei Liturghii, după ce episcopul a ridicat pâinea și vinul, iar oamenii 
au îngenuncheat, prescura de pe disc s-a transformat într-un Prunc pe 
care episcopul L-a sărutat, iar după aceea S-a făcut nevăzut şi a rămas pâine. Du- 
pă aceasta, Regele Olof, Regina Estrida, copiii şi curtea lor au primit botezul la 
fântâna care este numită până astăzi „Fântâna Sfântului Sigfrid”. Una din fiicele 
lor este prinţesa Ingegerd, cea care a îmbrăcat mai târziu haina monahală şi a 
sfinţeniei, cunoscută îndeobşte ca Sfânta Ana de Novgorod. Sf. Sigfrid e 
prăznuit mai ales de românii din Scandinavia la 15 februarie. 

stăm înaintea lui Dumnezeu şi zi- 
cem: „ți mulțumim, Doamne, că ne- 
ai dat acest nou mijloc să ne înles- 
nească petrecerea pe acest pă- 
mânt.” Dacă de fiecare dată când 
cucerim un nou domeniu al vieţii cu 
ajutorul ştiinţei, al artei sau prin 
intermediul minţii noastre zidite Li 
dăm mulţumită lui Dumnezeu, 
atunci suntem binecuvântaţi și vom 
folosi cu siguranţă realizările acestea 
spre folosul tuturor. Insă, din păca- 
te, de cele mai multe ori în loc să-L 
binecuvântăm pe Dumnezeu, Il 
alungăm din acel domeniu al vieţii, 
crezând că acum suntem mai deş- 
tepţi, că ştim mai bine şi că putem 
trăi fără Dumnezeu, şi astfel acea 
noutate se preface în blestem. 


Avem mare nevoie să înţelegem care 
este adevărata dinamică a vieţii, 
pentru că mai mult decât oricând 
înainte, omul contemporan suferă 
de ispita noutăţii, dispreţuind cre- 
dinţa și socotind-o a fi un fenomen 
static, plictisitor, conservator, ina- 
daptabil, tradiţionalist. 


Leacul împotriva ispitei noutăţii 
constă în a fi mereu înnoiţi, în a pu- 
ne în fiecare zi un nou început, 
pentru a primi noi mile de la Dum- 
nezeu, căci milostivirile Lui sunt 


mereu noi în fiecare dimineaţă. 
Atunci li aducem o „cântare nouă” 
de recunoştinţă şi iubire. Nu este de 
aşteptat să fim constanţi în viaţa 
duhovnicească, de aceea să nu ne 
descurajăm când vedem că tot tim- 
pul ba urcăm, ba coborâm duhovni- 
ceşte, căci astfel ne aflăm într-o ne- 
contenită strădanie de a nu rămâne 
jos vreme îndelungată. Dumnezeu 
ne pregăteşte pentru o mare taină, 
învăţându-ne să punem un nou înce- 
put în fiecare zi. Astfel ne însușim 
calea Sa: ne pogorâm şi apoi ne ridi- 
căm, iar această trecere de la întu- 
neric la lumină sunt Paştile noastre 
personale. Retrăgându-Și harul Său 
de la noi și „silindu-ne” într-un fel să 
punem un nou început, Dumnezeu 
ne dă putinţa de a cunoaşte această 
taină a căii care duce la Paştile cele 
veşnice, taina Zilei Domnului pe care 
a văzut-o Avraam şi s-a bucurat. 


Aşadar, dacă omul nu se străduieşte 
zi de zi pentru sfinţirea sa, desăvâr- 
şind sfinţenie întru frica lui Dumne- 
zeu, nu va scăpa de ispita noutăţii, 
fiind mistuit de grijile acestei vieţi, și 
va irosi vremea prețioasă a mântuirii 
care i-a fost dată spre a o răscumpă- 
ra, a o preface în veşnicie și a se pre- 
găti pentru măreaţă şi minunata în- 
tâlnire cu Ziditorul lui. 





Sf. Grigorie Sinaitul spune că în lu- 
mea ce va să fie sfinţii şi îngerii 
nu contenesc niciodată să spo- 
rească în Dumnezeu, ci trec de la 
o plinătate a desăvârşirii la o şi mai 
mare plinătate a ei. Iar Sf. Sofronie 
întregeşte această învăţătură: 
„Viaţa duhovnicească a _ unui 
creştin poartă un caracter cât se 
poate de dinamic. Ea niciodată nu 
este statică: este nesfârşit de felu- 
rită în manifestările ei. Pe de o 
parte aceasta îi vădeşte bogăția, pe 
de alta — faptul că noi nu am atins 
încă desăvârşirea.” 


Domnul a umplut toate aspectele 
vieţii din această lume cu energia 
mântuitoare a Persoanei Sale, pen- 
tru ca omul să-L, poată întâlni pe 
Hristos şi să se mântuiască în orice 
împrejurare, oriunde ar fi şi în orice 
stare s-ar afla: în deznădejde, în pus- 
tie, în cetate, în adâncul dispreţului 
sau în culmea fericirii. Omul trebuie 
să trăiască această sporire neconte- 
nită în Dumnezeu încă din această 
viaţă, pentru a putea cunoaște ade- 
vărata creştere a lui Dumnezeu în 
viaţa viitoare, căci avântul care îl 
duce în Impărăţie începe de pe pă- 
mânt. 





Frate dragă! 


Valeriu Galencu 


Frate dragă, din grădină 
Îți trimut în dar un crin 
Să-ţi mângâie lin privirea 
Cu veşmântul lui virgin. 


Floare dragă, floare dalbă, 
Cât de mult aş vrea şi eu, 
Imbrăcat în haină albă 

Să mă duc la Dumnezeu. 


Răsădit acolo, sus, 

In grădina minunată, 

Să-mi simt viața-mbălsăma- 
tă, 

Cu iubirea lui lisus. 





Plâng înăbuşit în noapte 

Și suspin cu glasul stins, 
Dă-mi veşmântul alb de Nun- 
tă, 

Cu crini minunați încins! 

Manuel Panselinos 


sau arta bizantină 
medievală ajunsă la apogeu 








Nu se ştiu foarte multe despre Ma- 
nuel Panselinos. A trăit în sec. XIII- 
XIV, fiind de loc din Salonic. Orașul 
era în acea perioadă centrul cultural 
al grecilor. Deşi imperiul bizantin se 
afla într-o cădere şi dezintegrare 
continuă, cultura şi arta, atât teolo- 
gice, cât şi laice, erau în plină înflori- 
re. Iar şcoala de iconografie macedo- 
niană (adică din nordul Greciei de 
azi) este unul din exemple. Icoanele 
zugrăvite de aceşti pictori sunt pline 
de putere, reale, iar pe chipurile în- 
făţişate se vede lumea interioară a 





sfinţilor. Modul lor de a picta va in- 
fluenţa secolele viitoare şi arta bise- 
ricească în general. 


Manuel Panselinos este vârful aces- 
tei şcoli de iconari. EI a pictat biseri- 
ca Sf. Dimitrie din "Tesalonic, iar 
apoi a fost chemat de părinţii din 
Sfântul Munte. Biserica Protaton cu 
hramul Adormirea Maicii Domnu- 
lui, situată în capitala athonită, Ka- 
ryes, este locul unde arta sa a ajuns 
la desăvârşire. El povesteşte amplu 
prin pensula sa. Vedem scene întregi 
în desfăşurare, cum este cea a som- 
nului Apostolilor din Gră- 
dina Ghetsimani. Toţi dor- 
mitează, doar Sf. Ap. Iacov 
stă în mijlocul lor, cu o 
expresie fixă a feţei, antici- 
pând trădarea lui Iuda. 
Deşi totul este liniştit, pu- 
tem simţi deja durerea ce 
va urma. 


Panselinos a dorit o în- 
toarcere la clasicismul bi- 
zantin şi aceasta se vede 
din liniile clare şi expresi- 
ve ale picturii sale. Deşi 
clasică ca stil, prin echili- 








bru şi simetrie, iconografia sa este 
plină de culoare, frumuseţe şi 
armonie. El urmăreşte cu grijă nu 
doar expresia feţelor, ci şi amănunte 
legate de îmbrăcăminte, cadru. 


Într-un fel îndrăzneţ şi inovator 
pentru arta iconografică a epocii 
sale, Panselinos introduce în centrul 
scenelor un personaj minor ca im- 
portanță, tehnică ce va fi folosită 
abia cu multe secole după el. Un 
exemplu este Intrarea Maicii Dom- 
nului în Biserică. O altă caracteristi- 
că a picturii sale este felul grandi- 
os în care a zugrăvit pereţii Bisericii 
Protaton. Scena Adormirii Maicii 
Domnului are nu mai puţin de şase 
metri lungime! 


Manuel Panselinos a pictat sute de 
chipuri de sfinţi, acestea devenind 
model pentru iconografia de după el, 
cum este chipul Mântuitorului sau al 
Sf. loan Botezătorul. Până în secolul 
XVIII, în Athos s-a pictat doar în 
stilul Panselinos, astfel că multe din 
icoane i-au fost atribuite, prin ase- 
mănarea uimitoare, deşi fuseseră 
zugrăvite la sute de ani de la ador- 
mirea sa. 





lţi acoperă frigul 


înconjurat de nămeți 


cu ochii strălucind printre gene 

respiri povara nestăvilitei poftiri 

nu ai cura) să o spui dimineții de mâine 
spre a strivi întunecimile iadului 


gândeşti un cuib pentru tine 


pui soarele martor înaintea genunchilor 


te clatini înspre noapte 


mai încerci 


ŞI-L simţi 


scrisoarea nevăzută ajunge la destinație 


pleci adesea printre umbre răzlețe 
poticnindu-te-n ispite de gheață 
îți doreşti pe cineva aproape 


îți acoperă frigul cu Sine 


P.N. 

Patimile în 
perioada comunistă 


GREUL 
ARESTARILOR 








Despre cei care au trecut prin pătimirea închisorilor comuniste ştim şi vom mai afla, despre condițiile din închisoa- 
re, despre anchete, despre anii lungi de temniţă. Însă poate puține lucruri cunoaştem despre felul î în care se făceau 
arestările, despre ce se întâmpla atunci cu cel arestat, cu familia lui. Iată o sinteză bine zugrăvită de scriitorul Ale- 
xandr Soljeniţin, despre felul în care erau arestați ruşii de către securitate. 


Arestarea constituia o răscruce a 
vieţii, o zdruncinare sufletească. 


Țârâitul strident al soneriei în miez 
de noapte ori bătăile brutale în 
ușă. Intrarea bravă a cizmelor neş- 
terse pe preşul de la prag ale vajnici- 
lor agenţi ai securităţii. 


- Eu? Pentru ce?! 


Intrebare repetată de milioane şi 
milioane de ori și care n-a primit 
nicicând vreun răspuns. 


O arestare tradiţională mai înseam- 
nă şi pregătirile făcute cu mâini 
tremurâtoare pentru cel ce va fi 
ridicat: un schimb de rufe, o bucată 
de săpun, ceva de mâncare, şi ni- 
meni nu ştie ce trebuie, ce poţi să iei 
cu tine şi cum e mai bine să te îm- 
braci, iar agenţii se grăbesc şi te în- 
trerup: 


- Nu trebuie să luaţi nimic. Acolo o 
să vă dea mânare. Acolo e cald. 
(Minciuni, bineînţeles. Şi te zoresc 
doar ca să te înspăimânte.) 


Într-o clipă şi în mod stupefiant te 
aruncă, te transportă, dle transmută 
dintr-o stare în alta. În disperarea 
de care eşti cuprins, pe dinainte îţi 
licăreşte încă lumina unei lumi de 
circ: „Este o greşeală! Îşi vor da 
seama!” 


Arestarea mai înseamnă şi ceva pe 
urmă, după plecarea nenorocitului 
ridicat: ceasuri întregi de trebăluială 
prin apartament a forţei de represi- 
une care sparge, taie, smulge de pe 


pereţi şi azvârle, goleşte dulapurile 
şi sertarele, scutură, împrăștie, rupe. 
Apoi mai înseamnă mormanul de 
lucruri îngrămădite pe duşumea şi 
trosnetul lucrurilor strivite sub tăl- 
pile cizmelor. Şi nu există nimic 
sfânt în timpul unei perchezi- 
ţii! Când l-au arestat pe mecanicul 
Inoşin, în cameră se afla sicriaşul cu 
corpul copilului său care tocmai mu- 
rise. Securiştii au aruncat copilul şi 
au căutat şi în sicriu... Şi trântesc 
bolnavii din pat, şi le rup pansamen- 
tele. 


Pentru cei care au rămas după ares- 
tare, aceasta înseamnă trena lungă a 
unei vieţi întoarse pe dos, a unei 
vieţi distruse. Şi încercarea de a du- 
ce celui arestat pachete. Dar de la 
toate ghişeele îţi răspundeau nişte 
voci care parcă lătrau: „Ăsta nu fi- 
gurează aici!"... Şi poate peste şase 
luni — un an, arestatul va da el în- 
suşi un semn de viaţă ori ţi se va 
arunca de la ghişeu: „Fără drept de 
corespondenţă!”. lar asta înseamnă 
aproape sigur: împuşcat. 


Securitatea preferă arestarea noc- 
turnă, pentru că ea prezintă niște 
avantaje. Toţi locatarii apartamen- 
tului sunt sugrumaţi de spaimă chi- 
ar la cea dintâi bătaie în ușă. Aresta- 
tul este smuls din căldura aşternutu- 
lui, este stăpânit încă de neputinţa 
stării de somnolenţă, minte îi este 
tulbure, deci nu se poate opune. 
Arestările nocturne mai au şi avan- 
tajul că nici casele vecine, nici străzi- 
le oraşului nu văd câţi oameni au 
fost ridicaţi într-o noapte. Ca şi când 





n-ar exista. Pe aceeaşi bandă de as- 
falt, pe care noaptea forfotesc într- 
un  du-te-vino continuu  dubele, 
transportând arestaţi, ziua defilează 
generaţia tânără cu steaguri şi flori 
şi cântări marşuri pline de voioşie şi 
optimism. 


Nu toţi pot fi arestaţi acasă. Iar dacă 
victima se dovedeşte un tip recalci- 
trant, e mai comod ca el să fie ridicat 
când este rupt de ambianța lui 
obişnuită: de familie, de colegii de 
muncă. Celor de rang mare le dă- 
deau însărcinări, iar apoi îi arestau 
în timpul călătoriei. Pe unul l-au 
chemat brusc la comitetul sindical şi 
i-au oferit un bilet de odihnă într-o 
stațiune. lată-l la gară, cu nevasta. 
În sala de aşteptare se aude strigat 
de un tânăr foarte simpatic: 


- Piotr Ivanovici, nu mă recunoşti? 
Piotr Ivanovici este încurcat: 


- Cred că nu, deşi... 


Tânărul iradiază o simpatie priete- 
noasă debordantă: 


- Ei, cum se poate? O să-ți aduc 
aminte. Şi se înclină respectuos spre 
soţia lui Piotr Ivanovici: 


- Iertați-mă, îmi dați voie să-l ră- 
pesc pe soţul dus. un minut? Soţia îi 
dă voie şi necunoscutul îl duce pe 
Piotr Ivanovici intim, de braţ — pen- 
tru totdeauna sau pentru 10 ani! În 
furnicarul gării nimeni nu observă 
NIMIC... 

Părinţi din veacul XX 


Părintele 
DIMITRIE 


GAGASTATHIS 
rugăciunii 


Puterea 


Părintele Dimitrie s-a născut în 
anul 1902, într-o familie credincioa- 
să, dar săracă. Cu mari greutăţi a 
făcut şcoala primară, apoi s-a înde- 
letnicit cu păzirea oilor, ca simplu 
cioban. La 19 ani, a fost luat pe front 
în Asia Mică. După întoarcere, îşi 
completează studiile, pregătindu-se 
de pre-oţie, la îndemnul episcopului 
locului, Policarp. Apoi s-a căsătorit 
cu o fată din sat şi au avut împreună 
nouă copii. În 10931 este hirotonit 
preot la biserica din satul natal, cu 
hramul Sfinţilor Arhangheli. Îi plă- 
cea să slu-jească mai cu seamă 
noaptea, căci, după cum spunea, 
„noaptea şi pe stomacul gol te 
poți ruga mai bine”. Rânduiala 
sa de rugăciune a stârnit ura dia- 
volului, care încerca în tot felul să 
zădărnicească această sfântă lucrare. 


Slujirea preoțească a Părintelui Di- 
mitrie s-a săvârşit într-o perioadă 
grea pentru Biserică. După sfârşitul 
celui de-al II-lea Război Mondial, 
Grecia a fost cuprinsă de un război 
civil, declanșat de răzvrătiţii comu- 
niști. Părintele, înțelegând prin des- 
coperire dumnezeiască despre co- 
muniști că „sunt vrăjmaşii Bisericii, 
ai ţării şi ai familiei”, vorbea cu cu- 
raj împotriva lor. Pentru aceasta şi-a 
atras ura comuniştilor, însă, prin 
minune, a scăpat de mai multe ori 
de la moarte, după cum el însuşi 
povestea: 


„Pe 20 octombrie 1945, duminică 
dimineața, la puţin timp după ce 
am bătut clopotul, trupele comunis- 
te au încercuit satul. Tocmai intra- 
sem în biserică. Auzind toată agi- 
tația, mi-am făcut cruce, am cerut 
ajutorul Sfântului Nicolae şi am 
fugit rapid. Au tras în mine cu 
puştile, dar nu m-a atins niciun 
glonț. M-am îndreptat către alt sat. 
La scurtă vreme după aceea m-au 
ajuns optsprezece călăreţi. Gloan- 
țele au pătruns prin sutană, dar nu 
prin mine... M-au înconjurat la a- 
proape cincizeci de metri şi au stri- 


gat: „Unde ai de gând să te 
duci...?” (M-au înjurat foarte urât.) 
Mi-am ridicat mâinile către cer şi 
am strigat din adâncul sufletului: 
„Arhanghele Mihail, sunt în primej- 
die, scapă-mă!” Și iată, mare minu- 
ne: Arhanghelul Mihail a apărut ca 
un fulger! Pe şeful lor l-a aruncat 
Jos de pe cal, tăindu-i cu sabia cure- 
lele de la şa. Șeful şi-a frânt şira 
spinării, iar atunci ceilalți zece au 
îngheţat pe loc. În cele din urmă, 
unul dintre ei mi-a spus: „lartă-ne, 
părinte, du-te pe calea ta! Ai dobân- 
dit păzitori puternici. 


„Rugăciunea de noapte 
este de mare preţ. Oame- 
nii dorm și Dumnezeu 
ascultă.” 


Părintele Dimitrie s-a învrednicit a 
primi de la Dumnezeu şi darul iz- 
gonirii diavolilor care îi chinuiau 
pe oameni. lată, potrivit însemnări- 
lor sale, o astfel de întâmplare mi- 
nunată: 


„Pe 28 decembrie 1969 am mers la 
Meteore. Seara am făcut împreună 
O rugăciune pentru un îndrăcit. 
M-am trezit la 1 dimineaţa ca să mă 
pregătesc pentru Liturghia de la 
ora 3. De îndată ce am rostit «Bi- 
necuvântat este Dumnezeul nos- 
tru...», din sfânta masă a început să 
se răspândească o mireasmă puter- 
nică şi foarte frumos mirositoare. 
Tot paraclisul se umpluse de acea 
mireasmă. Ce bucurie, ce binecu- 
vântare — un preoțaş păcătos şi 
neînvățat ca mine să vadă aşa lu- 
cruri mărite! Liturghia mi-a adus 
multă zdrobire de inimă, cu nepu- 
tință de pus în cuvinte. Am sfârşit la 
6 dimineața. Eu am rămas cu cel 
posedat, împreună cu Starețul, ca 
să mă ajute în caz de nevoie. Când 
am început să citesc Evanghelia, 
dracii au început să urle cumplit. 








După nenumărate încercări, l-am 
chemat pe Arhanghelul Mihail să 
vină şi să-l tămăduiască pe îndră- 
cit. Și după multe stăruinţe — o, mi- 
nune! — Arhanghelul s-a pogorât 
cu sabia sa de foc, şi a lucrat tămă- 
duirea. lată, până astăzi Biserica 
izvorăşte minuni! 


Noaptea următoare, diavolul, plin 
de ciudă că fusese izgonit, a venit în 
odaia unde dormeam ca să mă în- 
ghită. S-a arătat prima oară în chi- 
pul unui stol de corbi, ca să mă în- 
spăimânte. M-am sculat şi m-am 
rugat, şi au pierit. M-am întors la 
somn, dar a venit a doua oară în 
chipul unei turme de porci, căutând 
să mă înghită. De-ndată ce au pă- 
truns în odaie şi le-am auzit urletele 
sălbatice, am strigat: « Arhanghele 
Mihail, scapă-mă! ». Și, minune!, 
un tânăr s-a ivit şi a ucis porcul cel 
mai mare cu sabia sa, apoi mi-a 
zis: « Nu te teme, sunt cu tine! ». Şi 
a rămas de pază la ușă, cu sabia. 
Iar acum, la fiecare Liturghie, 
din sfânta masă din biserica Ar- 
hanghelilor se revarsă mireas- 
mă după fiecare Vohod Mare, 
când pun pe ea Preacuratele Da- 
ruri”. 


În 1966, Părintele Dimitrie a fost 
diagnosticat cu cancer, boală cu care 
s-a luptat până la sfârşitul vieţii. Pe 
29 ianuarie 1975, după o îndelunga- 
tă suferință răbdată cu pace până 
întru sfârşit, Părintele Dimitrie s-a 
mutat întru bucuria Domnului său. 


„Papa Dimitri este un sfânt. Când 
mi-au scris despre adormirea lui 
întru Domnul, am început să mă 
rog şi să postesc şi să cer de la 
Dumnezeu să mă înştiinţeze în ce 
stare se află. Și după câteva zile mi- 
a arătat slava în care se află. Este 
sfânt!”. (Arhim. Emilian Simono- 
petritul ) 


I.G. 


MaxiMina 5/2022 





Una din definițiile Bisericii este 
Trupul lui Hristos extins în lume. 
Trebuie să depășim definițiile de in- 
fluenţă scolastică prin care Biserica 
este prezentată ca ceva rupt de Hris- 
tos, ca o instituţie sau asociaţie, fie 
ea chiar divino-umană. Oamenii sunt 
sătui să audă despre instituţii, căci 
pentru ei aceasta înseamnă bani, 
impozite, acte. Şi când auzim din 
manuale că Biserica este o instituţie, 
simţim o respingere. Biserica nu 
este o instituţie, ci este viaţa lui 
Hristos extinsă în lume. 


Am arătat că diavolul a aplicat cu 
Mântuitorul tactica eliminării din 
faşă, încercând să-L omoare cât era 
încă Prunc, pentru a nu putea duce la 
bun sfârşit lucrarea pentru care veni- 
se în lume. Același lucru a făcut dia- 
volul şi cu Biserica, încercând să o 
spulbere de la început, când erau 
puţini credincioşi. 


Aceeaşi tactică o aplică şi azi cel vi- 
clean, cu viaţa fiecăruia dintre noi în 
parte: el încearcă să-i ucidă pe oa- 
meni înainte de a se naște şi vedem 
că aceasta se întâmplă de ceva vre- 
me. lar dacă nu reuşeşte, încearcă şi 
după ce s-au născut. Să ne gândim la 
ultimele două conflagrații mondiale: 
numai în al doilea război mondial au 
murit peste 50 milioane de oameni! 
Aceasta este una din urmele paşilor 
diavolului în lume. 


Dar să revenim la tactica eliminării 


Istoria care ne 





riveşte 





VIATA LUI HRISTOS 

oamenilor din fașă. Din păcate în 
ultimii 40 de ani, cele mai multe 
avorturi s-au făcut în ţările ortodoxe. 
Acest lucru nu este deloc întâmplător 
şi nu putem fi orbi să nu-l pricepem. 
In aceste ţări s-a instrumentat un 
program de încurajare a avortului în 
toate felurile, pentru că diavolul lup- 
tă în primul rând cu Biserica lui 
Hristos. Aşadar el încearcă să-i ucidă 
pe ortodocşi înainte de a se naște, 
pentru a elimina dreapta credinţă 
din lume. 


„Dar Fiul Omului, când va veni, va 
găsi, oare, credință pe pământ?” 
Această întrebare este o cursă pentru 
diavol, care lucrează acum cu toate 
motoarele pornite, aplicând aceeaşi 
tactică pe care a folosit-o pe vremea 
Mântuitorului. 


Reluând cronologia vieţii Bisericii, să 
observăm că în toată perioada perse- 
cuţiilor, 


NICIUN CREŞTIN NU A RIDI 


CAT SABIA ÎMPOTRIVA STĂ 
PÂNIRII. 





Nu s-au organizat grupări militare 
sau para-militare care să încerce să-i 
apere pe cei persecutați numai pen- 
tru că erau creştini. Creștinii erau 
acuzați atunci că sunt atei! Ateu în- 
seamnă fără Dumnezeu, iar romanii 
considerau că ateu înseamnă a re- 
nunţa la zei, ceea ce făcuseră creşti- 
nii. Şi mai erau acuzaţi de ceva: de 
lezmajestate, adică de lipsă de cinsti- 
re față de împăratul considerat zeu. 
Pentru aceasta au pătimit în primul 
sfinţii militari (precum: Sf. Gheor- 
ghe, Dimitrie, Mercurie, Sfinţii 40 de 
mucenici de la Lacul Sevastiei), pen- 
tru că ei aveau obligaţia ca supuşi 
direcţi ai împăratului şi plătiţi de el, 
să-l cinstească. 


Revenind la noi, trebuie să spunem 
că viața nu este o lumânare care se 


Preot $te fan 


termină la un moment dat sau un 
ghem de aţă, ci viaţa este Hristos. 
Și acest lucru schimbă totul, 
pentru că dacă am aflat, atunci va 
trebui să facem totul pentru a nu ne 
pierde viaţa. Ea nu începe pentru 
fiecare dintre noi în momentul naș- 
terii, ci cu nouă luni înainte. lar acest 
timp de nouă luni e cel în care dia- 
volul marşează totul ca să ne sfarme. 
Îşi dă seama că atunci trebuie să lu- 
creze, în cele 9 luni. La fel a lucrat şi 
în viaţa lui Hristos, şi în viaţa Biseri- 
cil. Ar trebui să ne minunăm cum de 
am scăpat. Suntem nişte fugari, scă- 
paţi din ghearele diavolului. 


În slujba Cununiei, una din cererile 
rugăciunilor pentru miri este să se 
bucure de vederea fiilor şi fiicelor lor. 
Or, acum diavolul aşa a lucrat, încât 
oamenii nu numai că nu se bucură de 
vederea copiilor, ci au ajuns să se 
îngrozească la gândul că vor avea 
copii. Diavolul încearcă cu orice 
preţ să facă mincinoase cuvin- 
tele Mântuitorului în viaţa 
noastră. „Femeia, când e să nască, 
se întristează, fiindcă a sosit ceasul 
ei; dar după ce a născut copilul, nu- 
şi mai aduce aminte de durere, pen- 
tru bucuria că s-a născut om în lu- 

” Femeia şi bărbatul de azi nu se 
mai bucură de copii. Dracul a avut 
grijă să le toarne din potirul minciu- 
nii şi comodităţii, în aşa fel încât nu 
mai vor să aducă prunci în lume. Si- 
tuaţia de acum din lume este așa lu- 
crată încât să nu găseşti nicio raţiu- 
ne, nicio putere sau motivaţie de a 
aduce copii în lume. Şi nu numai 
atât, ci lucrătura este atât de puterni- 
că, încât te face să crezi că eşti înte- 
meiat să-i dai copilului în cap, ca să 
nu se nască. În acest fel lucrează dia- 
volul, având acelaşi plan, în viaţa lui 
Hristos și a Bisericii, dar şi a fiecăru- 
ia în parte. 


(va urma) 

Sf. Marcu şi-a scris Evanghelia în limba greacă care 
se vorbea atunci în întreg bazinul Mării Mediterane. 
Limba Evangheliei ne arată că el n-a fost un cărturar, ci 
un om din popor, cu o instrucţie modestă (greaca sa 
este destul de săracă). Stilul său, deși simplu, este 
cursiv şi plin de viaţă. 


Relatările Sfântului Marcu sunt în general mai 
bogate în detalii și mai pitorești. Astfel, deşi Evan- 
ghelia de la Marcu este mult mai scurtă decât cele de la 
Matei şi de la Luca, unele episoade sunt relatate mai pe 

larg de Marcu, cu amănunte semnificative şi care nu 
puteau proveni decât de la un martor ocular (Sf. Petru): 
învierea fiicei lui Iair; vindecarea slăbănogului de la 
Capernaum, potolirea furtunii pe mare, prima în- 
mulțire a pâinilor. Ne putem uşor imagina cum Apos- 
tolul Petru, istorisind mereu -— în predicile sale — diferi- 
tele momente ale vieţii Mântuitorului, adăuga de fieca- 
re dată noi amănunte, relatările sale devenind astfel tot 
mai bogate şi mai pitoreşti. Sf. Marcu este ascultătorul 
atent şi ucenicul credincios al anilor din urmă ai vieţii 
marelui Apostol. 


Pentru cine scria în primul rând Sf. Marcu? Desigur că 
nu pentru iudei. Căci dacă ar fi scris pentru iudei, n-ar 
fi simţit nevoia să precizeze că Iordanul este un râu (1, 
5), nici să explice unele datini iudaice ca spălarea mâi- 
nilor înainte de masă. Sf. Marcu şi-a scris Evan- 
ghelia în primul rând pentru cititorii romani, 
proveniţi dintre păgâni. 





Si. Paisie Ashioritul 


ÎNDEMN către 
TINERI 





Astăzi au venit vreo două-trei studente şi mi-au spus: 


„Părinte, faceți rugăciune să trecem la examene!”. Iar 
eu le-am spus: 


„Mă voi ruga să treceţi la examenele curăţiei. 
Acesta este lucrul cel mai important. Toate celelalte se 
vor aranja după aceea“. 


Da, astăzi este mare lucru să vezi pe feţele tinerilor mo- 
destia, curăţia! Lucru foarte mare! Este adevărat că lu- 
mea, din păcate, s-a stricat, căci ori pe unde ar trece un 
suflet care vrea să se păstreze curat se va murdări. Cu 





diferenţa că Dumnezeu nu va cere aceleași lucruri pe 
care le cerea în vremurile mai de demult de la un 
creştin care voia să se păstreze curat. Este nevoie de 
bărbăţie ca tânărul să se nevoiască spre a evita pricinile 
păcatului, iar de aici înainte Hristos va ajuta. Dacă se va 
sălășui în sufletul lui, dragostea dumnezeiască este atât 
de fierbinte, încât are putere să ardă orice altă dorinţă 
ŞI imagine necurată. De aceea trebuie să ţină cu tărie 
cârma, să-şi facă semnul crucii şi să nu se teamă. lar 
pentru mica lui nevoinţă va lua desfătarea cerească. În 
vremea ispitei este nevoie de bărbâăţie, şi atunci 
Dumnezeu va ajuta în chip minunat. 


